Blaze7451/Wiki-th-20250601 huggingface dataset:
จิงโจ้แดง

จิงโจ้แดงในสวนสัตว์ไทย
thumb
thumb
thumb
thumb
จิงโจ้แดง (red kangaroo; Macropus rufus) เป็นสัตว์เลี้ยงลูกด้วยนมในอันดับสัตว์มีกระเป๋าหน้าท้อง (Marsupialia) ชนิดหนึ่ง จำพวกจิงโจ้

**ลักษณะ**
จิงโจ้แดงนับเป็นสัตว์มีกระเป๋าหน้าท้องที่มีขนาดใหญ่ที่สุดในโลกในปัจจุบันนี้ที่ยังคงดำรงเผ่าพันธุ์อยู่ ถือกำเนิดขึ้นมาในออสเตรเลียราว 1 ล้านปีมาแล้ว  ด้วยมีความสูงประมาณ 75-140 เซนติเมตร หางยาว 65-100 เซนติเมตร น้ำหนักเต็มที่ประมาณ  17-85 กิโลกรัม อายุขัยโดยเฉลี่ย 12-18 ปี

ตัวผู้มีขนาดใหญ่กว่าตัวเมียและมีขนสีน้ำตาลแดง ส่วนตัวเมียขนสีเทา ขาหน้าสั้นเล็ก ใช้ในการต่อสู้หรือเล่นหยอกล้อกันและใช้หยิบจับอาหารเข้าปาก ขาหลังเป็นรูปตัว Z มีกล้ามเนื้อแข็งแรง ใช้รับน้ำหนักตัวและช่วยในการกระโดด ซึ่งสามารถกระโดดได้ไกลถึง 2 เมตร แต่ไม่สามารถที่จะเดินถอยหลังได้ มีส่วนหางแข็งแรงมากเพราะต้องใช้ยันรับน้ำหนักตัวเวลาพักผ่อนกินอาหาร ประโยชน์ของหางอีกอย่าง คือ เอาไว้ยันพื้นเวลาต่อสู้กัน เพราะใช้ขาหลังเป็นอาวุธในการถีบกัน และขาหน้าใช้การป้องปัดและสาวใส่กัน โดยเฉพาะตัวผู้ที่โตเต็มวัยคล้ายกับการชกมวย
ที่ต้นขาหน้ามีเส้นเลือดอยู่เป็นจำนวนมาก ซึ่งจิงโจ้แดงจะเลียต้นขานี้ด้วยน้ำลาย เพื่อให้ตัวเย็น คลายความร้อนจากถิ่นที่อยู่ซึ่งเป็นทะเลทราย เพราะเลือดจากส่วนนี้จะสูบฉีดไปยังหัวใจ

**แหล่งอาศัย**
พบกระจายพันธุ์อยู่ทั่วประเทศออสเตรเลีย สถานที่อยู่อาศัยคือ ทุ่งหญ้าโล่งและทะเลทราย เพราะอาหารหลัก คือ หญ้า นอกจากนี้ยังกินใบไม้และไม้พุ่มขนาดเล็กบางชนิดได้ด้วย 
จิงโจ้แดงอยู่รวมกันเป็นฝูง มีตัวผู้เป็นจ่าฝูง นอนพักผ่อนในเวลากลางวันและหากินในเวลากลางคืน ปัจจุบันคาดว่ามีจำนวนประชากรจิงโจ้แดงในธรรมชาติของออสเตรเลียประมาณ 10 ล้านตัว

**การขยายพันธุ์**
ลูกจิงโจ้แรกเกิดที่ยังไม่มีขน และต้องคลานไปยังเต้านมแม่เพื่อดูดนม เรียกกันว่า "โจอี้" (Joey)
เข้าสู่วัยเจริญพันธุ์เมื่ออายุได้ 2 ปี  มีระยะเวลาตั้งท้องนาน 33 วัน ออกลูกครั้งละ 1 ตัว ลูกจิงโจ้ที่เพิ่งออกมาลำตัวยาว 2.5-4 เซนติเมตร น้ำหนัก 0.5-1 กรัม ไม่มีขน เมื่อคลอดออกมาจะคลานเข้าไปอยู่ในถุงหน้าท้องของแม่เพื่อดูดนมและหลบซ่อนศัตรู พออายุได้ 8 เดือน จึงออกมาหากินข้างนอก และกลับเข้าถุงหน้าท้องเป็นครั้งคราว ด้วยการเอาส่วนหัวเข้ามุดไปก่อน ปล่อยให้ส่วนหางและขาหลังโผล่อยู่ด้านนอก จากนั้น จึงจะม้วนตัวในถุงหน้าท้องเพื่อโผล่แต่หัวออกมาข้างนอก
แม้จะมีลูกได้ครั้งละ 1 ตัว แต่จิงโจ้แดงสามารถที่จะมีลูกได้มากกว่า 1 ตัว ในถุงหน้าท้อง โดยลูกจิงโจ้แต่ละตัวจะมีขนาดไม่เท่ากัน เพราะเกิดในช่วงเวลาที่ต่างกัน หรือแม้กระทั่งมีตัวอ่อนในตัวของแม่จิงโจ้ ขณะที่ลูกจิงโจ้แรกคลอดยังคงคลานไปดูดนมอยู่ก็มี จิงโจ้แดงจะมีเต้านมทั้งหมด 4 เต้า 2 เต้าแรกมีความยาวไว้สำหรับลูกจิงโจ้วัยอ่อนใช้ดูดกิน น้ำนมในส่วนนี้ มีคาร์โบไฮเดรตสูง ไขมันต่ำ ขณะที่อีก 2 เต้าจะมีขนาดสั้น ไว้สำหรับลูกจิงโจ้ที่โตแล้วดูดกิน มีคาร์โบไฮเดรตต่ำ ไขมันสูง ขณะที่แม่จิงโจ้มีลูกวัยอ่อน ตัวอ่อนที่ยังไม่คลอดออกมา จะหยุดพัฒนาการเพื่อรอให้ลูกจิงโจ้วัยอ่อนนั้นเติบโตขึ้นมา แล้วจึงมาแทนที่ จิงโจ้แดงจึงเป็นสัตว์ที่ผสมพันธุ์และแพร่ขยายพันธุ์ได้ตลอดเวลา ขณะที่ลูกจิงโจ้โตพอที่จะออกมาอยู่ข้างนอกได้แล้ว และในถุงหน้าท้องมีลูกจิงโจ้อีกตัวที่ยังอาศัยอยู่ แม่จิงโจ้จะไล่ให้ลูกตัวที่โตกว่าไม่ให้เข้ามา อาจจะให้แค่โผล่หัวเข้าไปดูดนม ซึ่งเวลานี้ลูกจิงโจ้ก็ถึงวัยจะที่กินหญ้าเองได้แล้ว

**อ้างอิง**

**แหล่งข้อมูลอื่น**
 รูปถ่ายเพิ่มเติม 
หมวดหมู่:สัตว์ที่พบในประเทศออสเตรเลีย
หมวดหมู่:แมคโครพอด
นอร์ธอเมริกัน เอฟ-82 ทวินมัสแตง

นอร์ทอเมริกัน เอฟ-82 ทวินมัสแตง เป็นเครื่องบินขับไล่ลูกสูบรุ่นสุดท้ายที่ได้รับการจัดเข้าประจำการในกองทัพอากาศสหรัฐอเมริกา มีโครงสร้างพื้นฐานมาจากเครื่องบินขับไล่ พี-51 มัสแตง เดิมทีออกแบบมาเพื่อปฏิบัติในภารกิจขับไล่คุ้มกันระยะไกลในช่วงสงครามโลกครั้งที่สอง แต่สงครามได้ยุติลงก่อนที่จะมีการเดินสายการผลิตครั้งแรก 
ภายหลังสงครามโลกสงบลงจึงได้รับการปรับเปลี่ยนภารกิจเป็นเครื่องบินขับไล่กลางคืน ได้รับการติดตั้งเรดาร์ก่อนที่จะถูกแทนที่โดยเครื่องบิน นอร์ทรอป พี-61 แบล็กวิโดว์

**แหล่งข้อมูลอื่น**
  นอกร์ทอเมริกัน เอฟ-82 ทวินมัสแตง ที่ พิพิธภัณฑ์แห่งชาติกองทัพอากาศสหรัฐอเมริกา
หมวดหมู่:เครื่องบินนอร์ทอเมริกันเอวิเอชัน
หมวดหมู่:เครื่องบินขับไล่
หมวดหมู่:นอร์ทอเมริกัน พี-51 มัสแตง
หมวดหมู่:อากาศยานที่บินครั้งแรกในปี พ.ศ. 2488
เจย์ซี ชาน

เจย์ซี ชาน (Jaycee Chan) หรือชื่อจีน ฝาง จู่หมิง (房祖名) เกิดวันที่ 3 ธันวาคม ค.ศ. 1982 เป็นทั้งนักร้องและนักแสดงชาวฮ่องกง เขาได้เปิดตัวซีดีอัลบั้มภาษาจีนกลางในฮ่องกง และปัจจุบันเขาอยู่ที่ประเทศไต้หวันเพื่อสานต่ออาชีพทางดนตรีของเขา

**ประวัติ**
เจย์ซี เกิดและเติบโตในลอสแอนเจลิส รัฐแคลิฟอร์เนีย เขาเป็นบุตรชายของดาราแอ็คชั่น/ศิลปะการต่อสู้ของฮ่องกงที่มีชื่อว่า เฉินหลง กับนักแสดงหญิงชั้นนำชาวไต้หวัน ซึ่งมีชื่อว่า หลิน ฟ่งเจียว และเป็นน้องต่างมารดาของ อู๋ ฉี่ลี่ อย่างไรก็ตาม แหล่งข้อมูลอื่นๆ รวมถึงอัตชีวประวัติของเฉินหลง ได้ระบุว่าเขาเกิดใน ค.ศ. 1984 โดยที่พ่อแม่ของเขาได้แต่งงานกันใน ค.ศ. 1983 ในขณะที่เว็บไซต์อย่างเป็นทางการของเฉินหลงกล่าวว่าเขาได้แต่งงานใน ค.ศ. 1982
เจย์ซีได้เข้าศึกษาในช่วงระยะเวลาสั้นๆที่วิทยาลัยวิลเลียมและแมรี่ ในวิลเลียมสเบิร์ก รัฐเวอร์จิเนีย เป็นระยะเวลาสองภาคการศึกษา แต่ไม่สำเร็จ
หลังจากเลิกการศึกษา เขาได้กลับไปที่ฮ่องกงเพื่อใช้ชีวิตใหม่ใน ค.ศ. 2003 แม้ว่าอัลบั้มเพลงรวมถึงภาพยนตร์ของเขาจะมียอดจำหน่ายที่มืดมน แต่ทางสตูดิโอก็ยืนกรานว่าเขาจะประสบความสำเร็จในวันหนึ่ง ในช่วงต้น ค.ศ. 2009 ทางเว็บไซต์จีนได้รายงานว่าเขาได้รับการกำหนดเป็นพลเมืองของสหรัฐอเมริกาโดยความเห็นชอบจากความเป็นพลเมืองชาวจีน
สำหรับภาพยนตร์ ใหญ่พลิกแผ่นดินฟัด หลิน ฟ่งเจียว ได้แนะนำให้เจย์ซีได้ร่วมงานกับพ่อของเขา แต่เฉินหลงกลับปฏิเสธสำหรับเรื่องดังกล่าว อย่างไรก็ตามเจย์ซีก็ได้คืนดีกับพ่อของเขา และสองพ่อลูกก็ได้แสดงร่วมกันในภาพยนตร์ลำดับที่ 100 ของเฉินหลง ในเรื่อง ใหญ่ผ่าใหญ่ 
ในระหว่างพิธีมอบรางวัลที่กรุงปักกิ่งในเดือนเมษายน ค.ศ. 2011 เฉินหลงได้กล่าวว่าเขาจะบริจาคทรัพย์สินของเขาทั้งหมดเพื่อการกุศลหลังจากที่เขาเสียชีวิต โดยให้บุตรชายของเขาหาเลี้ยงชีพด้วยตนเองและเพื่อเป็นการพิสูจน์คุณค่าในตัวของเขา
ในวันที่ 18 สิงหาคม ค.ศ. 2014 เจย์ซี ชาน ถูกตำรวจจีนแผ่นดินใหญ่จับในข้อหาเสพยาเสพติดประเภทกัญชา โดยมีไว้ครอบครองรวมถึงมีไว้เพื่อการค้า พร้อมกับ เคอ เจิ้นตง นักแสดงชายดาวรุ่งชาวไต้หวัน โดยเจย์ซีได้สารภาพว่าได้เสพกัญชามานาน 8 ปีแล้ว

**ผลงานภาพยนตร์**
 ค.ศ. 2004 คู่ใหญ่พายุฟัด 2 (千機變II: 花都大戰)- ค.ศ. 2007 ยังมีหวังที่ปลายฟ้า (太陽照常升起) รับบทเป็น ลูกชาย- ค.ศ. 2007 อึด ฟัด อัด ถล่มเมืองตำรวจ (男兒本色) รับบทเป็น เว่ย จิงเหอ- ค.ศ. 2007 ลั่นฝันให้สนั่นโลก (戰鼓) รับบทเป็น ซิด- ค.ศ. 2008 กังฟูแพนด้า จอมยุทธ์พลิกล็อก ช็อคยุทธภพ (功夫熊猫) รับบทเป็น มาสเตอร์กระเรียน (ภาษากวางตุ้ง)- ค.ศ. 2008 ความลับของห้าผู้พิทักษ์ (虎胆五俠) รับบทเป็น วานรวัยเด็ก (พากย์เสียง)- ค.ศ. 2009 ศึกชิงขุมทรัพย์วังหลวง (追影)- ค.ศ. 2009 มู่หลาน วีรสตรีโลกจารึก (花木蘭)- ค.ศ. 2011 ใหญ่ผ่าใหญ่ (辛亥革命) รับบทเป็น จาง เซ็นหวู- ค.ศ. 2011 กังฟูแพนด้า 2 (功夫熊猫2) รับบทเป็น มาสเตอร์กระเรียน (ภาษากวางตุ้ง)- ค.ศ. 2012 พ่อสั่งมาฟัด (寶島雙雄) รับบทเป็น เจย์

**อ้างอิง**

**แหล่งข้อมูลอื่น**
  Jaycee News date=2010-11-20 - id=1548493
หมวดหมู่:นักแสดงภาพยนตร์ฮ่องกง
หมวดหมู่:นักร้องฮ่องกง
หมวดหมู่:บุคคลจากลอสแอนเจลิส
หมวดหมู่:ชาวอเมริกันเชื้อสายจีน
หมวดหมู่:นักพากย์ชาวอเมริกัน‎
หมวดหมู่:บุคคลจากมณฑลซานตง
หมวดหมู่:เฉินหลง
หมวดหมู่:นักร้องชายชาวฮ่องกง
หมวดหมู่:นักแสดงละครโทรทัศน์ชายชาวฮ่องกง
พระเจริญราชเดช (ฮึง ภวภูตานนท์ ณ มหาสารคาม)

พระเจริญราชเดช (ท้าวไชยวงษา ฮึง ภวภูตานนท์ ณ มหาสารคาม) เป็นบุตรพระยาขัติยวงษา (สีลัง) เจ้าเมืองร้อยเอ็ด เกิดที่เมืองร้อยเอ็ด เมื่อแรกตั้งเมืองมหาสารคาม พระบาทสมเด็จพระจอมเกล้าเจ้าอยู่หัว 
ทรงพระกรุณาโปรดเกล้าฯ ตั้งให้ท้าวไชยวงษา ฮึง เป็นราชวงษ์ เมืองมหาสารคาม ต่อมาทรงพระกรุณาโปรดเกล้าฯ ให้ราชวงษ์ ฮึง เป็น อุปฮาช เมืองมหาสารคาม 
พ.ศ. 2422 พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ตั้งให้อุปฮาต ฮึง เป็น พระเจริญราชเดช และเป็นเจ้าเมืองมหาสารคาม คนที่ 2

**อ้างอิง**
http://www.mahasarakham.go.th/index.htm date=2012-03-12 
http://www.bl.msu.ac.th/bailan/sarakham/histrory/kham.asp date=2014-04-18 
จเริญราชเดช (ฮึง ภวภูตานนท์ ณ มหาสารคาม)
หมวดหมู่:พระบรมวงศานุวงศ์ลาว
หมวดหมู่:สกุลภวภูตานนท์ ณ มหาสารคาม
หมวดหมู่:บุคคลจากจังหวัดมหาสารคาม
หมวดหมู่:เจ้าเมืองมหาสารคาม
หมวดหมู่:ผู้ว่าราชการจังหวัดมหาสารคาม
สึบุรายะโปรดักชัน

สึบุรายะโปรดักชัน (Tsuburaya Productions; 円谷プロダクション) เป็นบริษัทจำกัดที่ทำธุรกิจเกี่ยวกับโทรทัศน์เทคนิคพิเศษและผลิตภาพยนตร์ โดยมีภาพยนตร์ซีรีส์หลักอยู่ คือ อุลตร้าแมน และอุลตร้าซีรีส์ มีสำนักงานใหญ่ตั้งอยู่ที่ ฮาชิแมนย่า เซตากายะ โตเกียว ประเทศญี่ปุ่น

**อ้างอิง**


**แหล่งข้อมูลอื่น**
 The Official Tsuburaya Productions Webpage (ภาษาอังกฤษ)- The Official Tsuburaya Productions Webpage date=2006-01-18  (ภาษาญี่ปุ่น)- Eiji Tsuburaya Official Site date=2005-08-05 
หมวดหมู่:บริษัทของญี่ปุ่น
หมวดหมู่:สึบุรายะโปรดักชันส์
หมวดหมู่:บริษัทที่ก่อตั้งในปี พ.ศ. 2506
เสาค้ำ

เสาค้ำ (Strut) เป็นวัสดุซึ่งใช้สำหรับเป็นตัวช่วยยึดโครงสร้างหลักให้แน่นหนาแข็งแรงหรือเพื่อความมั่นคงและเสถียร ในทางวิศวกรรมเสาค้ำมีการใช้งานอย่างแพร่หลาย สิ่งประดิษฐ์ต่างๆ เช่น รถยนต์ ใช้เสาค้ำเพื่อยึดช่วงล่างเข้าโครงตัวถังเพื่อความมั่นคงในขณะรถเคลื่อนที่หรือการสั่นสะเทือนจากสภาวะการขับขี่ในรูปแบบต่าง เครื่องบิน ใช้เสาค้ำยึดโครงสร้างหลักเช่น ยึดปีกเข้ากับลำตัวเครื่องบินหรือยึดปีกแบบสองชั้นให้แข็งแรง หรือยึดเกียร์ลงจอด 

**ภาพเสาค้ำ**

**อ้างอิง**
หมวดหมู่:วิศวกรรมเครื่องกล
หมวดหมู่:วิศวกรรมศาสตร์
แซนตาบาร์บารา (รัฐแคลิฟอร์เนีย)

แซนตาบาร์บารา (Santa Barbara) เป็นเคาน์ตีซีตของแซนตาบาร์บาราเคาน์ตี รัฐแคลิฟอร์เนีย สหรัฐอเมริกา ตั้งอยู่บริเวณชายฝั่งตะวันตกของสหรัฐอเมริกา มีสภาพภูมิอากาศที่มักกล่าวว่ามีลักษณะเดียวกับเมดิเตอร์เรเนียน โดยเป็นที่รู้จักในชื่อ "ริเวียราแห่งอเมริกา" จากการสำรวจประชากรในปี ค.ศ. 2010 มีประชากร 88,410 คน ลดลง 1,190 คน จากการสำรวจประชากรครั้งก่อน เป็นเมืองใหญ่อันดับ 2 ในเคาน์ตีรองจากแซนตามาเรีย
เมืองมีชื่อเสียงด้านการท่องเที่ยวและรีสอร์ต มีภาคการให้บริการขนาดใหญ่ การศึกษา เทคโนโลยี สุขภาพ การเงิน เกษตรกรรม ภาคการผลิต จากการสำรวจในปี ค.ศ. 2004 ภาคการให้บริการคิดเป็น  35% ของอาชีพคนท้องถิ่น  

**อ้างอิง**
แซนตาบาร์บารา
แหนบ

แหนบ (Leaf spring) เป็นอุปกรณ์ที่ใช้สำหรับรับน้ำหนักก่อนส่งผ่านไปสู่เพลา ดูดซับและหน่วงเวลาแรงสั่นสะเทือนของรถไว้แล้วค่อยปลดปล่อยแรงสั่นสะเทือนนั้นออกมาทำให้รถเคลื่อนที่ไปได้อย่างนุ่มนวลแม้สภาพถนนจะขรุขระ
แหนบในรถบรรทุก

**ประวัติ**

**ลักษณะ**
โดยทั่วไปแหนบจะผลิตจากเหล็กชนิดพิเศษเรียกว่า เหล็กสปริง (Spring steel) รูปร่างของแหนบจะเป็นเหล็กแผ่นมีความโค้งเล็กน้อยและนำมาเหล็กแผ่นที่มีความยาวแตกต่างกันเล็กน้อยหลายชิ้นมาประกบเข้าด้วยกันจากเพื่อให้สามารถรับน้ำหนักได้มากขึ้น การประกบเหล็กแผ่นหลายชิ้นซึ่งความยาวแตกต่างกันจะส่งผลให้เมื่อรถบรรทุกน้ำหนักน้อยจะไม่แข็งเกินไป เป็นการกระจายภาระการรับน้ำหนัก เหล็กแหนบจะถูกยึดเข้าด้วยกันโดยเจาะรูไว้ตรงกึ่งกลางแล้วใช้สลักยึดเป็นตับเดียวกันแล้วจึงนำไปยึดกับเพลา ส่วนปลายจะยึดไว้กับโครงรถโดยอาศัยหูแหนบหรือโตงเตง

**อ้างอิง**
หมวดหมู่:ยานพาหนะ
พิโนไซโทซิส

ขั้นตอนการเกิดพิโนไซโตซิส
พิโนไซโทซิส (Pinocytosis) เป็นการนำสารเข้าสู่เซลล์ โดยเมื่อสารมาเกาะติดกับเยื่อหุ้มเซลล์ เยื่อหุ้มเซลล์จะเว้าเข้าไปจนหลุดกลายเป็นกระเปาะขนาดเล็กอยู่ภายในเซลล์ ไม่มีความจำเพาะกับชนิดสาร พบได้ในเซลล์หลายชนิด เช่น เซลล์เม็ดเลือดขาวชนิดแมโครฟาจ (Macrophage) และเซลล์รากพืช เป็นต้น  ส่วนการขนส่งสารเข้าสู่เซลล์ที่มีการจำเพาะกับชนิดสาร จะเรียกว่า  การนำสารเข้าสู่เซลล์แบบใช้ตัวรับ (receptor-mediated endocytosis)

**อ้างอิง**
 Campbell, Reece, Mitchell: "Biology", Sixth Edition, Copyright 2002 P. 151
หมวดหมู่:กระบวนการของเซลล์
หมวดหมู่:เซลล์
รัฐกาตามาร์กา

กาตามาร์กา (Catamarca) เป็นรัฐในประเทศอาร์เจนตินา ตั้งอยู่ทางตะวันตกเฉียงเหนือของประเทศ รัฐมีประชากร 334,568 คน จากการสำรวจประชากรในปี ค.ศ. 2001 และมีพื้นที่ 102,602 ตารางกิโลเมตร รัฐข้างเคียงได้แก่ (หมุนตามเข็มนาฬิกา เริ่มจากทิศเหนือ) รัฐซัลตา รัฐตูกูมัน รัฐซานเตียโกเดลเอสเตโร รัฐกอร์โดบา และรัฐลาริโอฆา ทางตะวันตกติดกับชายแดนประเทศชิลี เมืองหลวงของรัฐคือ ซานเฟร์นันโดเดลบาเยเดกาตามาร์กา เมืองสำคัญอื่นได้แก่ อันดัลกาลา ติโนกัสตา และเบเลน

**อ้างอิง**
กาตามาร์กา
การนำสารเข้าสู่เซลล์แบบใช้ตัวรับ

กลไกการนำสารเข้าสู่เซลล์โดยใช้แคลทริน
การนำสารเข้าสู่เซลล์แบบใช้ตัวรับ (Receptor-mediated endocytosis;RME) หรือการนำสารเข้าสู่เซลล์โดยใช้แคลทริน (clathrin-dependent endocytosis) เป็นการนำสารเข้าสู่เซลล์โดยสารที่จะเข้าสู่เซลล์นั้นต้องจับกับตัวรับที่จำเพาะบนเยื่อหุ้มเซลล์ก่อน จากนั้นตัวรับที่จับสารแล้วจะเว้าเข้าไปในเซลล์แล้วหลุดเป็นกระเปาะหรือเวสิเคิลขนาดเล็กเข้าไปข้างในเซลล์ สารที่เข้าสู่เซลล์ด้วยวิธีนี้ได้แก่ ฮอร์โมน สารพิษ แอนติบอดี ไวรัส เป็นต้น
หลังจากที่สารจับกับตัวรับที่จำเพาะบนเยื่อหุ้มเซลล์ จะมีการส่งสัญญาณผ่านทางเยื่อหุ้มเซลล์ มีแคลทรินเข้ามาจับกับเยื่อหุ้มเซลล์ด้านในของตัวรับ ทำให้เกิดการม้วนของเยื่อหุ้มกลายเป็นเวสิเคิล จากนั้นแคลทรินจะหลุดออก เวสิเคิลแต่ละอันที่ไม่ถูกแคลทรินหุ้มจะรวมเข้าด้วยกันกลายเป็นเอนโดโซม  เนื่องจากตัวรับเป็นการทำงานภายในร่วมกับมือจับ ระบบนี้จึงอิ่มตัวได้และการนำเข้าเซลล์จะลดลงจนกว่าตัวรับจะถูกนำกลับมาใช้ใหม่ที่เยื่อหุ้มอีกครั้ง 

**แหล่งข้อมูลอื่น**
  CytoChemistry.net date=2005-12-21 - A lecture on RME with some nice pictures
หมวดหมู่:กระบวนการของเซลล์
หมวดหมู่:เซลล์
รายชื่อปลัดกระทรวงคมนาคมของไทย

รายนามปลัดกระทรวงคมนาคมของประเทศไทย

**พ.ศ. 2455 - ปัจจุบัน**
 หม่อมหลวงจรัญ สนิทวงศ์ 7 สิงหาคม 2489-
*นายสว่าง สงวนวงศ์ 1 ตุลาคม 2509 - 30 กันยายน 2510- ดร.กัญจน์ นาคามดี 9 ตุลาคม 2519 - 11 ตุลาคม 2519- ศ.ดร.นาวาเอก เจริญ เจริญรัชต์ภาคย์ 11 ตุลาคม 2519 -- ศรีภูมิ ศุขเนตร ? - 26 กุมภาพันธ์ 2534
*มหิดล จันทรางกูร 26 กุมภาพันธ์ 2534 - 30 กันยายน 2543- ดร. ศรีสุข  จันทรางศุ 1 ตุลาคม 2543 - 30 กันยายน 2547- วันชัย  ศารทูลทัต 1 ตุลาคม 2547 - 30 กันยายน 2549- สุรชัย  ธารสิทธิ์พงษ์ 1 ตุลาคม 2549 - 30 กันยายน 2550
*ชัยสวัสดิ์ กิตติพรไพบูลย์ 1 ตุลาคม 2550 - 30 กันยายน 2552- สุพจน์ ทรัพย์ล้อม 1 ตุลาคม 2552 - 30 กันยายน 2554- ศิลปชัย จารุเกษมรัตนะ 1 ตุลาคม 2554 - 30 กันยายน 2555- พลตำรวจเอก วิเชียร พจน์โพธิ์ศรี 1 ตุลาคม 2555 - 30 กันยายน 2556- สมชัย ศิริวัฒนโชค 1 ตุลาคม 2556 - 29 มิถุนายน 2557- สร้อยทิพย์  ไตรสุทธิ์ 30 มิถุนายน 2557 - 30 กันยายน 2558- ชาติชาย ทิพย์สุนาวี 1 ตุลาคม 2558 - 30 กันยายน 2561- ชัยวัฒน์ ทองคำคูณ 1 ตุลาคม 2561 - 30 กันยายน 2563- ชยธรรม์ พรหมศร 1 ตุลาคม 2563 - ปัจจุบัน

**อ้างอิง**
หมวดหมู่:ปลัดกระทรวงคมนาคมไทย
คมนาคม
ธนาคารแห่งชาติแองโกลา

ธนาคารแห่งชาติแองโกลา (Banco Nacional de Angola) เป็นธนาคารกลางของประเทศแองโกลา โดยเป็นของรัฐและมีรัฐบาลแองโกลาเป็นผู้ถือหุ้น ธนาคารตั้งอยู่ในกรุงลูอันดา และเจริญรอยตามต้นกำเนิดย้อนกลับไปใน ค.ศ. 1865

**ประวัติ**
ใน ค.ศ. 1864 ธนาคารนาซิโอนาลอุลตรามาริโน (BNU) ได้ก่อตั้งขึ้นในกรุงลิสบอน ประเทศโปรตุเกส ในฐานะธนาคารนอกเขตโพ้นทะเลของโปรตุเกส ปีถัดมาธนาคารนี้ได้เปิดสาขาหลายแห่ง รวมถึงอาณาเขตแองโกลาโปรตุเกส ซึ่งขณะนั้นเป็นอาณานิคมภายใต้การครอบครองของโปรตุเกส เมื่อโปรตุเกสได้จัดตั้งธนาคารเฉพาะกิจการสำหรับประเทศแองโกลา ในชื่อ ธนาคารแองโกลา (Banco de Angola) ใน ค.ศ. 1926 ทาง BNU ก็ได้โอนสาขาสแตนเลวิลไปยังธนาคารแห่งนี้ ซึ่งใน ค.ศ. 1934 ก็ได้โอนสาขาไปยังโบมา ก่อนที่จะปิดตัวลงใน ค.ศ. 1947 
เมื่อแองโกลาได้รับเอกราชในปี ค.ศ. 1975 ทางรัฐบาลก็ได้ทำธนาคารส่วนกลาง โดยเปลี่ยนจากชื่อในภาษาโปรตุเกสจาก บองโกเดแองโกลา (Banco de Angola) มาเป็น บองโกนาซิโอนาลเดแองโกลา Banco Nacional de Angola (BNA)
ธนาคารแองโกลา เป็นหนึ่งในสมาชิกพันธมิตรเพื่อการเข้าถึงแหล่งเงินทุน และมีบทบาทในเวทีด้านการเข้าถึงบริการด้านการเงิน

**อ้างอิง**

**แหล่งข้อมูลอื่น**
  Official site -  "Angola - Banco Nacional de Angola" on economywatch.com date=2012-05-22 
หมวดหมู่:ธนาคารกลาง
หนูหริ่งบ้าน

หนูหริ่งบ้าน (House mouse; Mus musculus) เป็นสัตว์เลี้ยงลูกด้วยนมขนาดเล็กชนิดหนึ่ง ในอันดับสัตว์ฟันแทะ (Rodentia) ในวงศ์หนู (Muridae)
หนูหริ่งบ้านจัดเป็นหนูที่มีขนาดเล็ก น้ำหนักตัวเมื่อโตเต็มที่ทั้งตัวผู้และตัวเมียประมาณ 30-40 กรัม มีขนสีน้ำตาลอ่อนตลอดทั้งลำตัว ส่วนท้องสีขาว ไม่มีขนที่หาง ขาหน้ามี 4 นิ้ว ขาหลังมี 5 นิ้ว ตัวเมียมีเต้านม 10 เต้า มีอายุขัยประมาณ 1.5-3 ปี
หนูหริ่งบ้านเป็นสัตว์ที่มีความปราดเปรียวว่องไว ออกหากินในเวลากลางคืน โดยกินอาหารได้แทบทุกอย่างเช่นเดียวกับหนูทั่วไป และจัดเป็นหนูอีกชนิดหนึ่งที่พบได้ตามบ้านเรือนของมนุษย์  มีการกระจายพันธุ์ที่กว้างขวางมาก โดยพบแทบทุกมุมของโลกและทุกทวีป แต่เชื่อว่า ดั้งเดิมเป็นสัตว์ที่มีถิ่นกำเนิดในทวีปเอเชีย ก่อนจะกระจายไปทั่วโลกอย่างในปัจจุบัน
หนูหริ่งบ้านเป็นหนูชนิดที่ได้รับความนิยมในการนำมาเป็นสัตว์เลี้ยง โดยมีการปรับปรุงพัฒนาสายพันธุ์โดยชาวจีนและชาวญี่ปุ่นจนกลายเป็นหนูเผือกทั้งตัว ตาสีแดง และพัฒนาจนเป็นสีต่าง ๆ ตามลำตัว โดยแรกเรี่มเลี้ยงกันในพระราชวัง และเป็นหนูชนิดที่นิยมเป็นสัตว์ทดลองและเลี้ยงเพื่อเป็นอาหารเลี้ยงแก่สัตว์เลื้อยคลาน 

**อ้างอิง**

**แหล่งข้อมูลอื่น**
หมวดหมู่:วงศ์ย่อยหนู
หมวดหมู่:สัตว์ฟันแทะที่เป็นสัตว์เลี้ยง
โบอิง ซี-135 สตราโตลิฟเตอร์

โบอิง ซี-135 สตราโตลิฟเตอร์ เป็นเครื่องบินลำเลียงในกองทัพอากาศสหรัฐอเมริกา มีต้นแบบมาจากเครื่องบินโดยสารพาณิชย์ โบอิง 367-80 (เป็นต้นแบบของโบอิง 707ด้วย) ในช่วงต้นคริสต์ศตวรรษที่ 1950 เริ่มทำการบินครั้งแรกในเดือนสิงหาคม ค.ศ. 1956 ต่อมาพัฒนาเป็นเครื่องบินเติมเชื้อเพลิงทางอากาศ เคซี-135 สตราโตแทงเกอร์

**แหล่งข้อมูลอื่น**
  ซี-135 ที่ Globalsecurity.org
ซ
ภูเขาอิโกมะ

right
ภูเขาอิโกมะ (Ikoma-yama) เป็นภูเขาที่เป็นรอยต่อระหว่างจังหวัดนาระ และจังหวัดโอซากะ ประเทศญี่ปุ่น บริเวณที่สูงที่สุดของภูเขามีความสูงทั้งสิ้น 642 เมตร
หมวดหมู่:ภูเขาในจังหวัดนาระ
หมวดหมู่:ภูเขาในจังหวัดโอซากะ
วีลแชร์บาสเกตบอล

การแข่งขันวีลแชร์บาสเกตบอล
วีลแชร์บาสเกตบอล (Wheelchair basketball) เป็นกีฬาบาสเกตบอลที่ผู้เล่นจะนั่งอยู่บนวีลแชร์ และถือเป็นหนึ่งในกีฬาสำคัญสำหรับคนพิการ โดยมีสหพันธ์วีลแชร์บาสเกตบอลนานาชาติ (IWBF) เป็นฝ่ายบริหารสูงสุดของกีฬานี้ และเป็นที่ยอมรับโดยคณะกรรมการพาราลิมปิคนานาชาติ (IPC) ในฐานะเจ้าหน้าที่ผู้มีอำนาจในกีฬาวีลแชร์บาสเกตบอลทั่วโลกแต่เพียงผู้เดียว ส่วนสหพันธ์บาสเกตบอลนานาชาติได้รับการยอมรับจาก IWBF ภายใต้ข้อ 13 ของข้อบังคับทั่วไป
IWBF มี 82 องค์กรระดับชาติสำหรับวีลแชร์บาสเกตบอล (NOWBs) ที่เข้าร่วมแข่งขันในวีลแชร์บาสเกตบอลทั่วโลก ด้วยจำนวนที่เพิ่มขึ้นในแต่ละปี ซึ่งเป็นที่คาดการณ์ว่า มีกว่า 100,000 คนที่เล่นวีลแชร์บาสเกตบอลจากการพักผ่อนหย่อนใจในการเล่นของสโมสร รวมถึงการเป็นสมาชิกของทีมชาติชั้นนำ วีลแชร์บาสเกตบอลมีเล่นกันทั้งในหมู่เด็กผู้ชาย, เด็กผู้หญิง ตลอดจนผู้ชายและผู้หญิงในวัยเติบโต

**ดูเพิ่ม**
 เรียล (การ์ตูนญี่ปุ่น)

**อ้างอิง**
  Jerusalem Post article about wheelchair basketball: Hoop Dreams date=2011-12-19 -  Learn about Wheelchair Basketball and Find Activities- "The 50th Anniversary of Wheelchair Basketball, A History," by Horst Strohkendl, Waxman Publishing Co, NY, 1996

**แหล่งข้อมูลอื่น**
  IWBF home page-  FIBA home page date=1996-11-04 -  National Wheelchair Basketball Association (NWBA) of the United States-  Wheelchair Basketball Canada-  Italian Wheelchair Basketball date=2018-10-24 -  Wheelchair Basketball Championship-A Division (Adana 2009/Turkey)fix-attempted=yes -  News about French Wheelchair Basketball date=2008-07-14
วงศ์ย่อยหนู

วงศ์ย่อยหนู (Old World rats and mice, วงศ์ย่อย: Murinae) เป็นวงศ์ย่อยของสัตว์ฟันแทะในวงศ์หนู (Muridae) ใช้ชื่อวิทยาศาสตร์ว่า Murinae
มีจำนวนสมาชิกในวงศ์นี้กว่า 519 ชนิด ถือว่าเป็นวงศ์ของสัตวฟันแทะที่มีความหลากหลายมากที่สุดวงศ์หนึ่ง และถือได้ว่ามีจำนวนสมาชิกพอ ๆ กับค้างคาวซึ่งเป็นสัตว์เลี้ยงลูกด้วยนมด้วยกัน หากแต่ค้างคาวมิใช่สัตว์ในอันดับสัตว์ฟันแทะ 
พบกระจายพันธุ์ในซีกโลกที่ได้ชื่อว่าเป็นโลกเก่า คือ แอฟริกา, เอเชีย, ยุโรป ตลอดจนโอเชียเนียด้วย  โดยมีสกุลกว่า 129 สกุล โดยที่บางสกุลก็ได้สูญพันธุ์ไปแล้ว โดยที่สกุลที่เป็นที่รู้จักกันคือ Rattus ซึ่งเป็นสกุลที่มีขนาดใหญ่ และพบได้ทั่วไปตามบ้านเรือนของมนุษย์ ได้แก่ หนูบ้าน (R. norvegicus) และหนูท้องขาว (R. rattus) เป็นต้น
ส่วนที่พบได้ในประเทศไทย พบทั้งสิ้น 34 ชนิด นอกจาก 2 ชนิดดังกล่าวข้างต้นแล้ว ยังมี หนูหริ่งบ้าน (Mus musculus), หนูหริ่งใหญ่ (M. cookii), หนูขนเสี้ยนเขาหินปูน (Niviventer hinpoon), หนูพุกใหญ่ (Bandicota indica), หนูหวาย (Leopoldamys sabanus) ซึ่งล้วนแต่อยู่ในวงศ์ย่อยนี้ทั้งสิ้น  

**อ้างอิง**

**แหล่งข้อมูลอื่น**
หมวดหมู่:วงศ์หนู
หมวดหมู่:วงศ์ย่อยหนู
หนูหริ่ง

หนูหริ่ง เป็นสกุลของสัตว์เลี้ยงลูกด้วยนมขนาดเล็กสกุลหนึ่ง ในอันดับสัตว์ฟันแทะ (Rodentia) ในวงศ์ Murinae ในวงศ์ใหญ่ Muridae ใช้ชื่อวิทยาศาสตร์ว่า Mus
หนูหริ่งเป็นหนูที่มีขนาดเล็ก มีรูปร่างทั่วไปคล้ายกับหนูในสกุล Rattus แต่ก็ยังมีขนาดเล็กกว่า แม้แต่หนูจี๊ด (R.  exulans) ซึ่งเป็นหนูที่มีขนาดเล็กที่สุดในสกุล หนูหริ่งก็ยังเล็กกว่า ตัวเมียเข้าสู่วัยเจริญพันธุ์เมื่ออายุได้ 1–1.5 เดือน ขณะที่ตัวผู้ 1–2 เดือน
หนูหริ่งเป็นหนูอีกจำพวกหนึ่งที่สามารถพบได้ทั่วไปทั้งในบ้านเรือนและในพื้นที่เกษตรกรรมด้วย ถือเป็นหนูนา ที่เป็นศัตรูพืชที่สำคัญอีกจำพวกหนึ่งรวมกับหนูในสกุลอื่น
หนูหริ่งชนิดที่เป็นที่รู้จักกันเป็นอย่างดี คือ หนูหริ่งบ้าน (M. musculus) ซึ่งเป็นหนูอีกชนิดหนึ่งที่พบได้ทั่วไปในบ้านเรือน ซึ่งเป็นชนิดที่นิยมนำมาเป็นสัตว์ทดลองในทางวิทยาศาสตร์และการแพทย์ และได้มีการพัฒนาสายพันธุ์จนกลายมาเป็นสัตว์เลี้ยงเพื่อความเพลิดเพลิน ในแบบที่เป็นหนูเผือกทั้งตัว หรือมีสีสันที่หลากหลายในตัวเดียว เรียกว่า "หนูถีบจักร" หรือ "หนูขาว" โดยเริ่มครั้งแรกมาจากพระราชวังในจีนและญี่ปุ่น นอกจากนี้แล้ว หนูมาซิโดเนีย (M. macedonicus) ที่แพร่กระจายพันธุ์ในภูมิภาคเมเตอร์เรเนียนและประเทศในแถบตะวันออกกลางที่ติดกับทะเลเมดิเตอร์เรเนียน ยังเป็นสัตว์รังควานที่รบกวนมนุษย์มานานแล้วถึง 15,000 ปี ซึ่งเป็นยุคก่อนประวัติศาสตร์ เป็นยุคก่อนที่มนุษย์จะรู้จักการเพาะปลูกเสียอีก โดยเข้ามาหาอาหารถึงในชุมชนมนุษย์ โดยมีหลักฐานเป็นฟอสซิลฟันของหนูชนิดนี้นับพันตัว
ปัจจุบันได้มีการอนุกรมวิธานหนูหริ่งไว้ประมาณ 38 ชนิด ในประเทศไทยพบทั้งหมด 6 ชนิด นอกจากหนูหริ่งบ้านแล้ว ยังมี หนูหริ่งใหญ่ (M. cookii), หนูหริ่งนาหางสั้น (M. cervicolor), หนูหริ่งนาหางยาว (M. caroli), หนูหริ่งป่าใหญ่ขนเสี้ยน (M. shotridgei) และหนูหริ่งป่าเล็กขนเสี้ยน (M. pahari) 

**การจำแนก**
รายการข้างล่างคือสกุลย่อย ชนิด และชนิดย่อยของหนูหริ่ง:
*Coelomys
**Mus crociduroides
**Mus mayori
**Mus pahari 
**Mus vulcani
*Mus
**Mus booduga
**Mus caroli
**Mus cervicolor
***Mus cervicolor cervicolor
***Mus cervicolor popaeus
**Mus cookii
**Mus cypriacus 
**Mus famulus
**Mus fragilicauda
**Mus lepidoides
**Mus macedonicus
***Mus macedonicus macedonicus
***Mus macedonicus spretoides
**Mus musculus
***Mus musculus albula
***Mus musculus bactrianus 
***Mus musculus brevirostris
***Mus musculus castaneus
***Mus musculus domesticus
***Mus musculus gansuensis
***Mus musculus gentilulus
***Mus musculus helgolandicus
***Mus musculus homourus
***Mus musculus isatissus
***Mus musculus molossinus
***Mus musculus musculus
***Mus musculus wagneri
**Mus nitidulus
**Mus spicilegus 
**Mus spretus 
**Mus terricolor 
**Mus triton
**Mus minotaurus
*Muriculus
**Mus imberbis
*Nannomys
**Mus baoulei 
**Mus bufo 
**Mus callewaerti
**Mus goundae
**Mus haussa
**Mus indutus
**Mus mahomet
**Mus mattheyi 
**Mus minutoides
**Mus musculoides
**Mus neavei
**Mus oubanguii 
**Mus setulosus 
**Mus setzeri 
**Mus sorella 
**Mus tenellus 
*Pyromys
**Mus fernandoni
**Mus phillipsi 
**Mus platythrix 
**Mus saxicola 
**Mus shortridgei

**อ้างอิง**

**แหล่งข้อมูลอื่น**
หมวดหมู่:วงศ์ย่อยหนู
หมวดหมู่:สัตว์ที่พบในประเทศไทย
หมวดหมู่:สัตว์รังควาน
หมวดหมู่:ศัตรูพืช
พลอย หอวัง

พลอย หอวัง (เกิด 25 กรกฎาคม พ.ศ. 2528) เป็นนักแสดง นักร้อง ดีเจ พิธีกร และนางแบบชาวไทยเชื้อสายจีน มีชื่อเสียงจากการเป็นนักร้องวงเอช (H) หรือที่รู้จักกันในชื่อ Project H วงเกิร์ลกรุปของค่ายเพลงโดโจ ซิตี้ เป็นน้องสาวของคริส หอวัง

**ประวัติ**
พลอย หอวังเป็นชาวกรุงเทพแต่กำเนิด ศึกษาระดับอนุบาลถึงระดับมัธยมศึกษาที่โรงเรียนนานาชาติร่วมฤดี (Ris) ศึกษาระดับปริญญาตรี ด้านแฟชั่นดีไซน์ ที่สถาบัน Istituto Marangoni ประเทศอังกฤษ
พลอยเป็นหนึ่งในสมาชิกวงเกิร์ลกรุ๊ปที่ชื่อ Project H  ของโดโจซิตี้ สังกัดย่อยของ เบเกอรี่ มิวสิค ซึ่งมีเพลง "สุดสัปดาห์", "ความลับ", "ต่อให้ใครไม่รัก", "วันที่เธอดูแปลก" และ "ไม่รู้" หลังจากวงได้แยกย้ายกันไป พลอยยังคงทำงานด้านบันเทิง  ทั้งในบทบาทพิธีกร ดีเจ งานทางด้านแฟชั่น จนกลับมาทำงานเพลงอีกครั้งกับวงที่ชื่อ The Diet Pills

**ผลงาน**

**เพลง**
 อัลบั้ม "Project H" (พ.ศ. 2542)- อัลบั้ม "H2oh!" (พ.ศ. 2543) ร่วมกับ อาร์สยาม- อัลบั้ม รู้ไหม (พ.ศ. 2548)
*อัลบั้ม แค่ห่วงใย (พ.ศ. 2549)- เพลง เปล่า  "เพลงของเธอ" ของ เอิ้น พิยะดา (พ.ศ. 2551)- อัลบั้ม "The Diet Pills" (พ.ศ. 2552)- เพลง "ทำไมต้องมัดเธอ" Feat.ดีเจเผือกพงศธร จงวิลาส หาฟังได้เฉพาะคลื่น 91.5 ฮอตเอฟเอ็ม เท่านั้น (พ.ศ. 2553)

**มิวสิกวิดีโอ**
 ธารารัตน์ (Thararat) - YOUNGOHM- แหลก - Season Five- PLEASE - Atom- อีกนาน (Alone But Not Lonely) - Gene Kasidit- Lots of love - Twopee Southside Feat. นภ พรชำนิ- Do My Dance - Daboyway- ปล่อยให้เวลา - Three Man Down

**ภาพยนตร์**
 ภาพยนตร์สั้นเรื่อง สวัสดีบางกอก เรื่อง Silence (ไซเลนซ์) คู่กับ นพชัย ชัยนาม- ภาพยนตร์สั้นเรื่อง across the youniverse รับบท พิม- One for the Road วันสุดท้าย..ก่อนบายเธอ รับบท อลิซ- OMG! รักจังวะ.. ผิดจังหวะ รับบท เจ๊รี่

**ละคร**
 The Cupids บริษัทรักอุตลุด กามเทพออนไลน์ รับบท กุ๊กไก่- หลอน เดอะซีรีส์ รับบท ภีม- Home Stay หนีรัก ไปพักใจ รับบท จูน

**ซีรีส์**
 แอ๊บร้ายให้นายไม่รัก รับบท น้ำตาล

**พิธีกร**
 รายการ ปล่อยของ โมเดิร์นไนน์ทีวี- รายการ สุริวิภา โมเดิร์นไนน์ทีวี- รายการ ฮอตชาร์ต ช่องกรีนแชนแนล - รายการ มูชาช่า ช่องแบงแชนแนล- รายการ Whappening Shout Out ช่องGMMTV- รายการ เลดี้เฟิร์ทส ช่องเพลย์แชนแนล- รายการ ก็แฟชั่นอ่ะ ทาง Spokedark.tv- รายการ paloy's diary ทาง spokedark.tv- รายการ PALOY’s Make it OVER ทาง JOOX Thailand- รายการ Jailbreak ทาง LineTV- รายการ The Driver ทาง The Driver ( Youtube )- รายการ Good Mood Good Food ทาง Goodmood_Goodfood_TH- รายการ แม่ว่าแม่รู้ ทาง GMM25Thailand- รายการ paloy can do ทาง gooddayofficial- รายการ mixed up ทาง gooddayofficial

**ดีเจ**
 91.5 ฮอตเอฟเอ็ม

**ผลงานเขียน**
 แรกรัก เริ่มเดท เขียนร่วมกับ คริส หอวัง

**ซิทคอม**
เนื้อคู่ The Final Answer (รับเชิญตอนที่ 11)

**อ้างอิง**
หมวดหมู่:นักแสดงหญิงชาวไทย
หมวดหมู่:นักร้องหญิงชาวไทย
หมวดหมู่:นักจัดรายการวิทยุ
หมวดหมู่:พิธีกรชาวไทย
หมวดหมู่:นางแบบไทย
หมวดหมู่:ศิลปินสังกัดโดโจ ซิตี้
หมวดหมู่:นักแสดงหญิงชาวไทยเชื้อสายจีน
หมวดหมู่:ยูทูบเบอร์ชาวไทย
หมวดหมู่:พุทธศาสนิกชนชาวไทย
เพลิงพระนาง (ละครโทรทัศน์ พ.ศ. 2560)

เพลิงพระนาง เป็นละครโทรทัศน์ไทยในปี พ.ศ. 2560 โดยกันตนา ดัดแปลงเนื้อเรื่องบางส่วนจากหนังสือ เที่ยวเมืองพม่า พระนิพนธ์ของสมเด็จพระเจ้าบรมวงศ์เธอ กรมพระยาดำรงราชานุภาพ และหนังสือ พม่าเสียเมือง ของหม่อมราชวงศ์คึกฤทธิ์ ปราโมช เป็นเรื่องราวสมมติแย่งชิงอำนาจกันจนนำไปสู่ความล่มสลายของบ้านเมือง ออกอากาศทาง ช่อง 7 นำแสดงโดย เคลลี่ ธนะพัฒน์, พัชราภา ไชยเชื้อ และจีรนันท์ มะโนแจ่ม

**นักแสดง**

**ปฏิกิริยา**
ในการออกอากาศละคร พ.ศ. 2560 ได้เกิดกระแสต่อต้านละครโดยพระปนัดดาพระเจ้าธีบอ กษัตริย์พระองค์สุดท้ายของพม่า ได้ให้สัมภาษณ์กับบีบีซีว่าครอบครัวของเขาไม่พอใจละครเรื่องเพลิงพระนางเป็นอย่างยิ่ง แม้ว่าเนื้อเรื่องของละครจะเกี่ยวกับอาณาจักรสมมติ แต่เกือบทั้งหมดจำลองมาจากช่วงปีสุดท้ายของราชวงศ์คองบอง ในสมัยศตวรรษที่ 19 โดยเนื้อหาส่วนหนึ่งในละครคล้ายคลึงกับเหตุการณ์ในประวัติศาสตร์ กรณีการสังหารหมู่ที่พระมเหสีและบรรดาเจ้านางอื่น ๆ ร่วมมือกันกำจัดพระราชวงศ์ร่วม 100 คน และขอให้ทางการไทยสั่งห้ามฉายละครเรื่องนี้ แต่ทางกันตนา ผู้สร้างได้ชี้แจงว่า ละคร เพลิงพระนาง ไม่ได้ตั้งใจเอาเนื้อเรื่องจากประวัติศาสตร์ชาติใดโดยตรง อาจมีเพียงเค้าโครงบางส่วนที่เป็นเรื่องเล่าในความรับรู้ของคนไทย ส่วนที่มีคนโยงว่านำมาจากประวัติศาสตร์ชาติอื่น เป็นสิทธิส่วนบุคคลที่จะแสดงความคิดเห็น ทั้งกล่าวย้ำว่า ละครเรื่องนี้สร้างสรรค์จากจินตนาการ

**รางวัล**

**อ้างอิง**
หมวดหมู่:ละครโทรทัศน์ไทยในปี พ.ศ. 2560
หมวดหมู่:ละครโทรทัศน์ช่อง 7 เอชดี
หมวดหมู่:ละครโทรทัศน์โดยกันตนา
หมวดหมู่:ละครโทรทัศน์ไทยในคริสต์ทศวรรษ 2010
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ที่กำกับโดย ธีระศักดิ์ พรหมเงิน
หนูพุก

หนูพุก หรือ หนูแผง เป็นสกุลของสัตว์ฟันแทะในวงศ์ Murinae ในวงศ์ใหญ่ Muridae ใช้ชื่อวิทยาศาสตร์ว่า Bandicota (มาจากภาษาเตลูกู คำว่า  pandikokku หมายถึง "หนูหมู")
หนูพุก มีรูปร่างลักษณะทั่วไปคล้ายกับหนูทั่วไปในวงศ์ Murinae แต่ทว่ามีรูปร่างที่ใหญ่กว่าหนูในสกุล Rattus มาก และมีจุดเด่นที่มีขนสีน้ำตาลแดงหรือน้ำตาลดำที่รุงรังไม่เป็นระเบียบ โดยเฉพาะอย่างยิ่งขนบริเวณหลังที่เป็นแผงแข็ง หลังตีนเป็นสีดำ หางยาวมีเกล็ดสีเดียว เป็นหนูที่มีอุปนิสัยดุร้าย เมื่อถูกคุกคามจะขู่และพร้อมที่จะกัด 
หนุพุก แบ่งออกได้เป็น 3 ชนิด พบได้ในประเทศไทย 2 ชนิด 
*หนุพุกอินเดีย (B. bengalensis)  
*หนูพุกใหญ่ (B. indica)
*หนูพุกเล็ก (B. savilei)
ถือเป็นหนูที่มีขนาดใหญ่ที่สุดในประเทศไทย โดยอาจจะมีความยาวจากปลายจมูกจรดปลายหางได้ถึง 23–28 เซนติเมตร น้ำหนัก 400–700 กรัม ตัวเมียสามารถผสมพันธุ์ได้ตั้งแต่ 4 เดือนขึ้นไป ในขณะที่ตัวผู้อายุ 6 เดือนขึ้นไป แต่เป็นหนูที่จะพบได้เฉพาะในพื้นที่เกษตรกรรม เช่น นาข้าว เท่านั้น กระจายพันธุ์ตั้งแต่อนุทวีปอินเดียจนถึงเอเชียอาคเนย์ อาศัยอยู่ในรูตามคันนาที่ขุดไว้ โดยมีขุยหรือก้อนดินที่ขุดขึ้นมากระจายเป็นเม็ดอยู่รอบ ๆ จัดเป็นศัตรูพืชที่สำคัญที่กินข้าว โดยเฉพาะข้าวที่ออกรวงเป็นอาหาร และยังกินสัตว์อย่างอื่นในนา เช่น ปูนา หรือหอยเชอรี่ เป็นอาหารอีกด้วย  แต่เกษตรกรเมื่อจับได้จะนิยมนำมาบริโภค เนื้อมีรสชาติอร่อย มีการล่าและขายกันในหลายพื้นที่

**อ้างอิง**

**แหล่งข้อมูลอื่น**
หมวดหมู่:วงศ์ย่อยหนูหมวดหมู่:ศัตรูพืช
รุ้งเฑียณ อูนากูล

รุ้งเฑียณ  อูนากูล หรือ รุ้ง เกิดวันที่ 26 กรกฎาคม พ.ศ. 2527 เป็นอดีตนักแสดงจากช่อง 7 มีชื่อเสียงจากบท ลำดวล จากละคร เบญจา คีตา ความรัก

**ประวัติ**
รุ้งเฑียณ อูนากูล (ชื่อใหม่: ฌธนัทย์ อูนากูล) ชื่อเล่น รุ้ง เกิดวันที่ 26 กรกฎาคม พ.ศ. 2527 ที่ประเทศสโลวีเนีย จบการศึกษาระดับปริญญาตรี คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ เป็นหลานสาวของ จันทนีย์ อูนากูล นักร้อง นักแต่งเพลงชื่อดัง
เป็นนักแสดงจากช่อง 7 สี และดาราวีดีโอ แต่ไม่ค่อยมีผลงานมากนัก รุ้งมีผลงานกับทางช่อง 7 เรื่องแรกคือ ละครเรื่อง ปิ่นไพร ต่อดด้วยละครผีขี้เหงา, ละครเบญจา คีตา ความรัก คู่กับ ไผ่ พาทิศ พิสิฐกุล ในปี 2546 และละคร เกิดแต่ตม
ก่อนจะหายหน้าหายตาไปนานถึง 1 ปีเต็มและกลับมาทิ้งทวนผลงานละครชิ้นสุดท้าย คือ ล.ฟ้ากระจ่างดาว ในปี 2548 จากนั้นก็ได้ผันตัวเองมาเป็นศิลปิน-นักร้องค่าย GMM แกรมมี่ เป็นหนึ่งในสมาชิกวงFour Seasons อัลบั้ม Four Seasons of Love ก่อนไปทำงานเป็น แอร์โฮสเตส สาย การบินไทย และล่าสุดเป็นเจ้าของคลีนิคเสริมความงาม Candelar Clinic ย่านทองหล่อ

**ผลงาน**

**ละครโทรทัศน์**
รายชื่อผลงานละครของ "รุ้งเฑียร อูนากูล" ที่ออกอากาศทาง สถานีโทรทัศน์สีกองทัพบกช่อง 7 ตั้งแต่ พ.ศ. 2544 - พ.ศ. 2549

**ผลงานละครเวที**
 ละครเวทีเรื่อง "พีน็อคคีโอ" รับบทเป็น นางฟ้า
*ละครเวทีเรื่อง "รุ้งหลังฝน" 

**นิตยสาร**
 ทีวี อินไซด์ ร่วมกับ พระนางจากละคร "เบญจา คีตา ความรัก" (2546)- ทีวีพูล ร่วมกับ เชียร์, เมี่ยง, จิ๊บ, เจี๊ยบ (2546)

**ผลงานพิเศษ**
 SING WITE ME ร้องกับซี EP.9| ประวัติศาสตร์ 19 ปี เบญจา คีตา ความรัก ทางช่องยูทูป AmyC Channel (ตอนพิเศษ ทีมนักแสดงรวมตัวกันเพื่อไว้อาลัยแด่ แตงโม - ภัทรธิดา พัชรวีระพงษ์)

**งานเพลง**

**เพลงประกอบละคร**
 เพลง ประกอบละคร "เบญจา คีตา ความรัก" (ออกอัลบั้ม) ปี พ.ศ. 2546
** เพลง สายชล
** เพลง ดนตรีในหัวใจ (รวมนักแสดงจากละคร เบญจา คีตา ความรัก)
** เพลง เพื่อวันที่ดีกว่า (รวมนักแสดงจากละคร เบญจา คีตา ความรัก)

**ผลงานในนามวง Four Seasons**
 วง Four Seasons สังกัดDream Maker Management ในเครือแกรมมี่ กับอัลบั้ม Four Seasons of Love ออกวางจำหน่ายเมื่อปี 2549
** เพลง อยากรักเธอนานนาน หมวย รัตน์ฟ้า แดงพิบูลย์         
** เพลง ตัวคนเดียว ปิ๋ม ภคมน จึงไพศาล
** เพลง กรงที่ขังใจ ไข่มุก แคทรียา นิภามณี
** เพลง เป็นเพราะเขา รุ้ง รุ้งเฑียณ อูนากูล
** เพลง เป็นของเธอ หมวย รัตน์ฟ้า แดงพิบูลย์ 
** เพลง	ทำได้เท่านี้ ปิ๋ม ภคมน จึงไพศาล
** เพลง	ก็มันผิดไปแล้ว ไข่มุก แคทรียา นิภามณี
** เพลง	ฉันยังรักเธอ รุ้ง รุ้งเฑียณ อูนากูล
** เพลง	เก็บใจ ปิ๋ม ภคมน จึงไพศาล
** เพลง	ฉันไม่โทษใคร ไข่มุก แคทรียา นิภามณี
** เพลง	ไม่เหลือ รุ้ง รุ้งเฑียณ อูนากูล
** เพลง	กลับมาหาฉัน หมวย รัตน์ฟ้า แดงพิบูลย์, ปิ๋ม ภคมน จึงไพศาล, รุ้ง รุ้งเฑียณ อูนากูล, ไข่มุก แคทรียา นิภามณี

**อ้างอิง**

หมวดหมู่:นักร้องหญิงชาวไทย
หมวดหมู่:นักแสดงหญิงชาวไทย
หมวดหมู่:พนักงานต้อนรับบนเครื่องบิน
เทร์รี คอนเนอร์

เทร์รี คอนเนอร์ (Terry Connor) เกิดเมื่อวันที่ 9 พฤศจิกายน ค.ศ. 1962 เป็นชาวอังกฤษ อดีตคอนเนอร์เคยเป็นนักฟุตบอลโดยเล่นในตำแหน่งกองหน้าให้กับสโมสรต่าง ๆ ในอังกฤษ เช่น สวอนซี, ไบรตัน, ลีดส์ยูไนเต็ด ปัจจุบันคอนเนอร์ได้มาเป็นผู้ช่วยผู้จัดการทีมวุลเวอร์แฮมป์ตันวอนเดอเรอส์

**อ้างอิง**

**แหล่งข้อมูลอื่น**
 Player Profile at Leeds-fans.org.uk
หมวดหมู่:ผู้จัดการทีมฟุตบอลในพรีเมียร์ลีก
หมวดหมู่:นักฟุตบอลชาวอังกฤษ
หมวดหมู่:กองหน้าฟุตบอล
หมวดหมู่:บุคคลจากลีดส์
หมวดหมู่:ผู้จัดการทีมสโมสรฟุตบอลวุลเวอร์แฮมป์ตันวอนเดอเรอส์
เอาะหลาม

เอาะหลาม (ເອາະຫຼາມ) เป็นอาหารลาวประเภทต้มที่มีน้ำน้อย นิยมใช้เนื้อควายแดเห้ง ต้มกับน้ำปลาร้า หนังควายแห้งหรือหนังปอง และผักเช่น พริก มะเขือ สะค้าน ตำลึง ยอดพริก เรียกว่าเอาะหลามเนื้อควาย นิยมรับประทานกับส้มหมูหรือส้มปลาแกง เอาะหลามอีกแบบหนึ่ง ใส่เนื้อสัตว์ ผัก และเห็ดได้ทุกอย่าง สุดแท้แต่ว่าจะมีสิ่งใด เรียกเอาะโฮะ อาหารลาวประเภทต้มอีกชนิดหนึ่ง ใส่น้ำมาก ตักน้ำซดได้ เรียกเอาะซด
เอาะหลามเป็นอาหารที่มีชื่อเสียงของหลวงพระบาง การปรุงดั้งเดิมใช้การหลาม คือใส่เครื่องปรุงลงในกระบอกไม้ไผ่แล้วนำไปเผาไฟ น้ำน้อยและข้นเพราะใส่ข้าวเหนียวจี่โขลกและมะเขือเปราะต้มสุกโขลกลงไป ส่วนผสมสำคัญของเอาะหลามที่ทำให้มีกลิ่นเฉพาะตัวคือสะค้านหรือจะค้าน

**อ้างอิง**
 http://www.seasite.niu.edu/Lao/otherTopics/foods/recipe11.htm date=2021-11-21 - http://laovoices.com/lao-food/- http://asiarecipe.com/laoculture.html
หมวดหมู่:อาหารลาว
หมวดหมู่:อาหารต้มแกง
หมวดหมู่:แกง
หมวดหมู่:อาหารจากเนื้อควาย
รัฐเมนโดซา

เมนโดซา (Mendoza) เป็นรัฐในประเทศอาร์เจนตินา ตั้งอยู่ทางตะวันตก ตอนกลางของประเทศ ทางทิศเหนือติดกับรัฐซานฆวน ทางทิศใต้ติดกับรัฐลาปัมปาและรัฐเนวเกน ทางทิศตะวันตกติดกับรัฐซานลุยส์ และติดกับประเทศชิลีทางทิศตะวันตก เมืองหลวงของรัฐคือเมืองเมนโดซา รัฐมีพื้นที่ 148.827 ตารางกิโลเมตร ใหญ่เป็นอันดับ 7 ถือเป็นร้อยละ 5.35 ของพื้นที่ประเทศ มีประชากร 1,741,610 คน (ค.ศ. 2010) เป็นรัฐที่มีประชากรมากเป็นอันดับ 5 หรือร้อยละ 4.35 ของประชากรทั้งประเทศ

**อ้างอิง**
เมนโดซา
แคว้นโมเกกัว

แคว้นโมเกกัว (Moquegua) เป็นแคว้นทางตอนใต้ของประเทศเปรู ชื่อของแคว้นมาจากภาษาเกชัว มีความหมายว่า "สถานที่ที่เงียบ" เมืองหลักของแคว้นคือเมือง โมเกกัว มีเมืองท่าสำคัญคือเมืองอิโล
โมเกกัว
เฟรนช์เซาเทิร์นและแอนตาร์กติกแลนดส์

เฟรนช์เซาเทิร์นและแอนตาร์กติกแลนดส์ (French Southern and Antarctic Lands) เป็นดินแดนโพ้นทะเลของฝรั่งเศสรวมกับดินแดนในทวีปแอนตาร์กติกาที่ฝรั่งเศสอ้างสิทธิ์ ประกอบด้วยหมู่เกาะแกร์เกแลน (Kerguelen Islands) หมู่เกาะครอเซ (Crozet Islands) เกาะอัมสเตอร์ดัมและเกาะแซ็งปอล (Amsterdam Island and Saint Paul Island) อาเดลีแลนด์ (Adelie Land) และหมู่เกาะกระจายในมหาสมุทรอินเดีย (Scattered Islands in the Indian Ocean) เป็นดินแดนที่ไม่มีประชากรอาศัยอยู่อย่างถาวร ผู้อาศัยคือทหาร เจ้าหน้าที่พลเรือน นักวิจัยทางวิทยาศาสตร์
หมวดหมู่:ภูมิศาสตร์แอนตาร์กติกา
หมวดหมู่:รัฐและดินแดนที่ก่อตั้งในปี พ.ศ. 2498
หมวดหมู่:การอ้างสิทธิเหนือดินแดนในแอนตาร์กติกา
หมวดหมู่:ประเทศฝรั่งเศสโพ้นทะเล
พังพอนแคระ

พังพอนแคระ (dwarf mongoose) เป็นสัตว์กินเนื้อขนาดเล็กสกุลหนึ่ง ในวงศ์พังพอน (Herpestidae) ใช้ชื่อสกุลว่า Helogale
เป็นพังพอนขนาดเล็กที่สุด มีถิ่นกำเนิดเฉพาะถิ่นในทวีปแอฟริกา พบในเขตร้อนชื้นของทวีป แบ่งออกได้เป็น 2 ชนิด โดยถิ่นที่อยู่อาซัยและแพร่กระจายพันธุ์ของทั้ง 2 ชนิดทับซ้อนกัน โดยพังพอนแคระธรรมดาเป็นชนิดที่พบได้แพร่หลายมากกว่า พังพอนแคระทั้ง 2 ชนิดเป็นสัตว์สังคม มีพฤติกรรมอาศัยอยู่กันเป็นฝูงใหญ่ ในถิ่นที่อยู่อาศัยใกล้กับทางน้ำ

**การจำแนก**
พังพอนแคระเอธิโอเปีย, H. hirtula
*พังพอนแคระธรรมดา, H. parvula

**อ้างอิง**

**แหล่งข้อมูลอื่น**
ค
หมวดหมู่:สัตว์ที่พบในทวีปแอฟริกา
อินดรี

อินดรี หรือ อินดรี อินดรี (Indri, Indri indri, Babakoto) เป็นสัตว์เลี้ยงลูกด้วยนมในอันดับวานร (Primate) ชนิดหนึ่ง จำพวกลีเมอร์ มีชื่อวิทยาศาสตร์ว่า Indri indri อยู่ในวงศ์อินดรี (Indriidae)
จัดเป็นเพียงชนิดเดียวเท่านั้นที่อยู่ในสกุล Indri
มีลำตัวขนาดใหญ่ ขนาดประมาณเท่าลูกหมี มีความยาวตั้งแต่หัวจรดโคนหางประมาณ 64–72 เซนติเมตร (2.10–2.36 ฟุต) และอาจยาวได้ถึง 120 เซนติเมตร (3.9 ฟุต) น้ำหนักตัวเต็มที่ประมาณ 6–9.5 กิโลกรัม (13–21 กรัม) ลำตัวมีขนสีขาว–ดำ ส่วนหางสั้น มีใบหูกลมคล้ายแพนด้า  กินอาหารจำพวกใบไม้ และหน่ออ่อนของต้นไม้เป็นอาหารหลัก ออกหากินในเวลากลางวัน มีขาแข็งแรงเพราะต้องใช้ในการปีนป่ายต้นไม้ จัดเป็นลีเมอร์ชนิดที่มีขนาดใหญ่ที่สุด และมีเสียงร้องที่ดังที่สุด ซึ่งอาจได้ยินไปไกลถึง 3 กิโลเมตร อินดรีจะส่งเสียงร้องทุก ๆ เช้าเพื่อสื่อสารกันและประกาศอาณาเขต โดยจะเริ่มจากจ่าฝูงก่อน เมื่ออินดรีกระโดดครั้งเดียวอาจไกลได้ถึง 30 ฟุต ในการสัญจรไปมาระหว่างต้นไม้ เนื่องจากมีขาหลังที่ยาวและทรงพลัง ซึ่งขาหลังของอินดรีมีความยาวกว่าความยาวลำตัวรวมกับหัวด้วยซ้ำ กระจายพันธุ์อยู่เฉพาะบนเกาะมาดากัสการ์ บริเวณอุทยานแห่งชาติแอนดาซิเบ-แมนทิเดียที่เดียวเท่านั้น
มีพฤติกรรมการอยู่รวมกันเป็นฝูงขนาดใหญ่ สมาชิกในฝูงจะมีความสัมพันธ์กันแบบครอบครัว โดยที่จะจับคู่แบบคู่ครองเดียวตลอดชีวิต และสมาชิกในฝูงจะประกอบด้วยหลายวัย โดยมีตัวเมียเป็นจ่าฝูง ลูกอินดรีจะอาศัยเกาะอยู่กับหลังแม่นาน 4 เดือน จากนั้นอีก 2–3 เดือนต่อมาจึงจะแยกตัวออกไปอยู่ต่างหาก  
โดยคำว่า "อินดรี" นั้นมาจากภาษามาลากาซีอันเป็นภาษาพื้นเมืองบนเกาะมาดากัสการ์ มาจากคำว่า "endrina" ที่หมายถึง "สัตว์" นอกจากนี้แล้วชาวมาลากาซีเรียกอินดรีว่า "babakoto"   (baba = พ่อ, koto = เด็ก หรือผู้ชาย) ซึ่งรวมความแล้วหมายถึง "บรรพบุรุษ" ซึ่งชาวมาลากาซีมีความเชื่อในเรื่องวิญญาณบรรพบุรุษว่า เมื่อบุคคลล่วงลับไปแล้ว ก็จะเป็นวิญญาณคอยปกป้องคุ้มครองทุกชีวิตที่ยังอยู่ ชาวมาลากาซีจึงมีข้อห้าม หรือฟาดี้ในการห้ามทำร้ายอินดรี 

**อ้างอิง**

**แหล่งข้อมูลอื่น**
 Indri lemur 
หมวดหมู่:ลีเมอร์
อีเอฟแอลลีกทู

อิงกลิชฟุตบอลลีกทู (EFL League Two) หรือรู้จักในชื่อ สกายเบตลีกทู (Sky Bet League Two) ด้วยเหตุผลด้านผู้สนับสนุน หรือสั้น ๆ ว่า ลีกทู เป็นการแข่งขันลีกฟุตบอลอาชีพในอังกฤษและเวลส์ โดยแข่งขันกันระหว่าง 24 สโมสร เป็นดิวิชันที่สามของอิงกลิชฟุตบอลลีก (อีเอฟแอล) และระดับที่สี่ของระบบลีกฟุตบอลอังกฤษ รองจากพรีเมียร์ลีก อีเอฟแอลแชมเปียนชิป และอีเอฟแอลลีกวัน
การแข่งขันเริ่มต้นในฤดูกาล 2004–05 ในชื่อ ฟุตบอลลีกทู ซึ่งเป็นการเปลี่ยนชื่อจากเดิมคือ ฟุตบอลลีกดิวิชัน 3
นิวพอร์ตเคาน์ตี ครองสถิติเป็นสโมสรที่อยู่ในดิวิชันนี้ยาวนานที่สุด หลังพวกเขาเลื่อนชั้นจากเนชันนัลลีกในฤดูกาล 2012–13 มีหนึ่งสโมสรที่เคยแข่งขันในพรีเมียร์ลีกที่แข่งขันในดิวิชันนี้ คือ สวินดันทาวน์ (ฤดูกาล 1993–94)
ผู้ชนะเลิศปัจจุบันคือ ดองคัสเตอร์โรเวอส์ โดยชนะเลิศลีกทูเป็นสมัยแรก และชนะเลิศดิวิชัน 4 เป็นสมัยที่ 4 และยังครองสถิติร่วมกับเชสเตอร์ฟิลด์ เป็นผู้ชนะเลิศดิวิชันนี้มากที่สุด

**โครงสร้าง**
มี 24 สโมสรในดิวิชันนี้ แต่ละสโมสรจะแข่งขันกันสองครั้ง โดยพบกันแบบเหย้าและเยือน รวมทั้งหมด 46 นัด โดยชนะได้ 3 คะแนน เสมอได้ 1 คะแนน และแพ้จะไม่ได้คะแนน ตารางคะแนนจะถูกสร้างขึ้นจากคะแนนเหล่านี้
เมื่อสิ้นสุดฤดูกาล สโมสรที่จบสามอันดับแรก และชนะเลิศเพลย์ออฟ ที่แข่งขันระหว่างสโมสรที่จบอันดับที่ 4 ถึง 7 จะได้เลื่อนชั้นสู่อีเอฟแอลลีกวัน โดยจะแทนที่สี่สโมสรที่จบสี่อันดับสุดท้ายจากดิวิชันดังกล่าว
ในทำนองเดียวกัน สองสโมสรที่จบอันดับสุดท้ายของอีเอฟแอลลีกทูจะต้องตกชั้นไปเนชันนัลลีก และถูกแทนด้วยสโมสรที่จบอันดับที่หนึ่ง และผู้ชนะเลิศเพลย์ออฟ ระหว่างสโมสรที่จบอันดับที่ 2 ถึง 7 จากดิวิชันดังกล่าว ตามหลักเทคนิคแล้ว สโมสรสามารถได้รับการยกเว้นการตกชั้นได้ หากสโมสรที่จะเข้ามาแทนที่ไม่มีสนามกีฬาที่เหมาะสมสำหรับการแข่งขันฟุตบอลลีก แต่ในทางปฏิบัติ เรื่องนี้ไม่ถือเป็นปัจจัย เนื่องจากสโมสรต่าง ๆ ในลีกระดับประเทศในปัจจุบัน ทุกสโมสรต่างก็มีสนามที่ตรงตามเกณฑ์ของลีก (และถึงแม้จะไม่ตรงตามเกณฑ์นั้น ก็ยังสามารถตกลงใช้สนามร่วมกับสโมสรอื่น ๆ ได้จนกว่าสนามกีฬาของสโมสรนั้น ๆ จะได้รับการปรับปรุง) อีกวิธีหนึ่งที่สโมสรจะหลีกเลี่ยงการตกชั้นได้ก็คือ ถ้าสโมสรอื่นถอนตัวหรือถูกไล่ออกจากอีเอฟแอล
ตารางอันดับสุดท้ายของลีกจะถูกกำหนดตามเกณฑ์ต่อไปนี้ตามลำดับ: คะแนนที่ได้รับ, ผลต่างประตู, ประตูที่ทำได้, มินิลีกของผลงานระหว่างสองสโมสรขึ้นไปที่จัดอันดับโดยใช้เกณฑ์ 3 ข้อก่อนหน้า และสุดท้ายคือชุดการแข่งขันเพลย์ออฟ 1 นัดหรือมากกว่า
มีการกำหนดเพดานค่าจ้างในดิวิชันนี้ โดยจำกัดการใช้จ่ายค่าจ้างผู้เล่นให้อยู่ที่ร้อยละ 55 ของผลประกอบการของสโมสร

**สมาชิกปัจจุบัน**
 หมายเหตุ: รายชื่อเรียงตามตัวอักษรภาษาอังกฤษ

**ทีมที่เลื่อนชั้นจากลีกทู**

**อ้างอิง**

**แหล่งข้อมูลอื่น**
หมวดหมู่:ฟุตบอลในประเทศอังกฤษ

หมวดหมู่:ฟุตบอลลีกระดับสี่
*3
สึ (คะนะ)

: "ツ" เปลี่ยนทางมาที่นี่ ระวังสับสนกับ ชิ "シ"
สึ เป็นคะนะของภาษาญี่ปุ่นตัวหนึ่ง ฮิระงะนะเขียนว่า つ มีที่มาจากตัวเขียนหวัดของมันโยงะนะ 川 และคะตะกะนะเขียนว่า ツ มีที่มาจากตัวเขียนหวัดอีกแบบหนึ่งของมันโยงะนะ 川 ออกเสียงว่า t͡su เมื่อเติมดะกุเต็งจะออกเสียงว่า d͡zu หรือ IPA|zu (づ ออกเสียงเหมือน ず แต่มีที่ใช้น้อยกว่า) เสียงอ่านที่เปลี่ยนไปจากปกติเนื่องจากเหตุผลทางสัทศาสตร์
つ เป็นอักษรลำดับที่ 18 อยู่ระหว่าง ち (ชิ) กับ て (เทะ) ในการจัดลำดับอักษรปัจจุบัน ส่วนการจัดลำดับแบบอิโระฮะ つ เป็นอักษรลำดับที่ 19 อยู่ระหว่าง そ (โซะ) กับ ね (เนะ)

**อักษรแบบอื่น**
อักษรแบบอื่นของสึคือคะนะขนาดเล็ก っ, ッ ใช้แทนเสียงพยัญชนะกัก แต่จะเป็นเสียงใดขึ้นอยู่กับว่าคะนะตัวถัดไป ดูเพิ่มที่ สึตัวเล็ก
ภาษาไอนุใช้คะตะกะนะแบบเติมฮันดะกุเต็ง ツ゚ สำหรับใช้แทนเสียง IPA|tu͍ ซึ่งสามารถเขียนด้วย ト゚ แทนก็ได้

**ลำดับขีด**
ฮิระงะนะ つ มีลำดับขีด 1 ขีดดังนี้
# ขีดเส้นโค้งไปทางขวาเริ่มที่ตำแหน่งกึ่งบน ยกขึ้นเล็กน้อย โค้งงอเป็นรูปตัว C กลับข้าง
คะตะกะนะ ツ มีลำดับขีด 3 ขีดดังนี้
# ขีดเส้นเฉียงเล็ก ๆ ในตำแหน่งบน
# ขีดเส้นเฉียงเล็ก ๆ ในตำแหน่งบนถัดไปทางขวา ค่อนไปข้างบนเล็กน้อย
# ขีดเส้นโค้งจากบนลงไปทางซ้าย

**คันจิ**
ตัวอย่างคันจิที่อ่านว่าสึ และขึ้นต้นด้วยสึ มีดังนี้

**อ้างอิง**
หมวดหมู่:คะนะ
รอนนี เจมส์ ดิโอ

โรนัลด์ เจมส์ พาดาโวนา (Ronald James Padavona ) (10 กรกฎาคม ค.ศ. 1942 - 16 พฤษภาคม ค.ศ. 2010) มีอีกชื่อคือ  รอนนี เจมส์ ดิโอ  เขาเป็นนักร้อง และ นักแต่งเพลงชาว อเมริกัน และเคยเป็นอดีตสมาชิกของวง Elf    Rainbow, Black Sabbath, Heaven & Hell,และวงดนตรีของเขาเอง Dio  และงานดนตรีต่างๆเช่น  Hear 'n Aid   เขาได้รับการยอมรับว่ามีเสียงร้องที่ทรงพลังในแนวเพลงเฮฟวีเมทัล  และเขาเป็นเจ้าของสัญลักษณ์ Devil's horns (เขาปีศาจ) ที่สร้างอิทธิพลแก่วงการร็อค ก่อนที่เขาจะเสียชีวิต รอนนี เจมส์ ดิโอ ได้ร่วมงานกับสมาชิกของวง Black sabbath คือTony Iommi, Geezer Butler, และ Vinny Appice  ในชื่อวง Heaven & Hell  อัลบั้ม The Devil You Know  บันทึกไว้เมื่อวันที่ 28 เมษายน 2009

**ผลงานต่างๆ**
 The Vegas Kings (1957–1958)- Ronnie & The Rumblers (1958)- Ronnie & The Red Caps (1958–1961)- Ronnie Dio & The Prophets (1961–1967)- The Electric Elves (1967–1969)- The Elves (1969–1970)- Elf (1970–1975)- Rainbow (1975–1979)- Black Sabbath (1979–1982)- Dio (1982–1991)- Hear 'n Aid (1985)- Black Sabbath (1991–1992)- Dio (1993–2010)- Black Sabbath (2006) (Recording of three new songs for Black Sabbath: The Dio Years)- Heaven & Hell (2006–2010)

**อ้างอิง**
2010
หมวดหมู่:นักร้องอเมริกัน
หมวดหมู่:บุคคลจากรัฐนิวแฮมป์เชอร์
หมวดหมู่:เสียชีวิตจากมะเร็งกระเพาะอาหาร
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด

หมวดหมู่นี้สำหรับนักฟุตบอลสโมสรฟุตบอลบุรีรัมย์ ยูไนเต็ด ทั้งในอดีตและปัจจุบัน
หมวดหมู่:สโมสรฟุตบอลบุรีรัมย์ ยูไนเต็ด
บุรีรัมย์ ยูไนเต็ด
โกกอน

โกกอน (Qo‘qon/Қўқон/قوقان; Кокон; ชาฆาตัย: خوقند; Хӯқанд; خوقند) เป็นนครในแคว้นฟาร์ฆอนาทางภาคตะวันออกของประเทศอุซเบกิสถาน ตรงขอบทางตะวันตกเฉียงใต้ของหุบเขาฟาร์ฆอนา ห่างจากทาชเคนต์ไปทางตะวันออกเฉียงใต้ 228 กิโลเมตร (142 ไมล์) ในปี 2014 เมืองมีประชากร 187,477 คน เมืองมีชื่อเล่นว่า "นครแห่งลม" ชื่อของเมืองมาจากชื่อเผ่า "กอแกน" (Kokan) ซึ่งเป็นกลุ่มชนเผ่ากลุ่มหนึ่งของชาวอุซเบก

**อ้างอิง**
หมวดหมู่:เมืองในประเทศอุซเบกิสถาน
ไฮดรา (นักมวยปล้ำ)

ไฮดรา (Hydra) เป็นนักมวยปล้ำอาชีพชาวอเมริกัน ซึ่งเป็นที่รู้จักกันดีเมื่อครั้งที่เขาร่วมแข่งขันในรายการจิคาระ ณ รายการนี้ เขาเป็นสมาชิกแท็คทีมดิออร์เดอร์แห่งนีโอโซลาร์เทมเปิล และเดอะซีดอนสเตอร์ส ก่อนที่เขาจะออกจากบริษัทเมื่อวันที่ 21 พฤศจิกายน ค.ศ. 2009 ที่จิคาระโทรวิงไลฟ์อินสทัคชันอะเวย์

**ในสายอาชีพ**

**จิคาระ ค.ศ. 2005 ถึง 2009**

**การเปิดตัว**
ไฮดราได้รับการเปิดตัวสำหรับรายการ จิคาระ ในฐานะ รูโด คนหนึ่ง เมื่อวันที่ 13 พฤศจิกายน ค.ศ. 2005 ที่การแข่งขัน ณ ฟิลาเดเฟีย รัฐเพนซิลเวเนีย เขาได้ปรากฏตัวในการแข่งขันแบบทีมร่วมกับ อุลตร้าแมนทิสแบล็ค, อิคารัส และ ดร.จุง ในการพยายามที่จะะเอาชนะ แองเจิลเดอฟูเอโก, แลนซ์สตีล, แลนซ์สตีล และมิสเตอร์ซีโร่ เขาได้กลายเป็นบุตรบุญธรรมของ อุลตร้าแมนทิสแบล็ค อย่างไรก็ตาม ก็กลายเป็นว่าแบล็คไม่ใส่ใจในช่วงสั้นๆ เมื่อวันที่ 19 พฤศจิกายน ค.ศ. 2005 ไฮดราก็แพ้การแข่งขันเป็นครั้งแรกในรายการจิคาระ เมื่อเพื่อนร่วมทีมของเขา ซึ่งได้แก่ เดอะพันนิชเชอร์ กับ ดร.จุง เป็นฝ่ายแพ้ต่อ แลนซ์สตีล, ดราก้อน ดราก้อน และ ดิอิไควน็อกซ์ ในวันที่ 25 กุมภาพันธ์ เขากับอิไควนอกซ์เป็นฝ่ายพ่ายแพ้ในยกแรกให้กับ คริส ฮีโร่ กับ คลาดิโอ แคสแทกโนลี จากการแข่งขันแบบแท็คทีม

**ท่าไม้ตาย**
 ท่าเผด็จศึก
**ไฮดราล็อค (ฟูลเนลสัน)

**อ้างอิง**

**แหล่งข้อมูลอื่น**
หมวดหมู่:นักมวยปล้ำอาชีพชาวอเมริกัน
หมวดหมู่:นักมวยปล้ำสวมหน้ากาก
ปุนตาอาเรนัส

ปุนตาอาเรนัส (Punta Arenas) เป็นเมืองหลวงของแคว้นมากายาเนสและลาอันตาร์ติกาชิเลนา แคว้นใต้สุดของประเทศชิลี เป็นเมืองใหญ่ที่สุดทางซีกโลกใต้บนเส้นรุ้งที่ 46 เดิมได้เปลี่ยนชื่ออย่างเป็นทางการเป็น มากายาเนส (Magallanes) ในปี ค.ศ. 1927 แต่เปลี่ยนกลับมาใช้ปุนตาอาเรนัสเหมือนเดิมในปี ค.ศ. 1938 และตั้งแต่ปี ค.ศ. 1977 เป็นหนึ่งในสองเมืองของชิลีที่เป็นเมืองท่าปลอดภาษี
เมืองตั้งอยู่ข้างช่องแคบมาเจลลัน เดิมก่อตั้งขึ้นเป็นทัณฑนิคม ในปี ค.ศ. 1848 หลังจากนั้นเจริญเติบโตและเป็นเมืองท่าสำคัญ ในช่วงยุคตื่นทองและการทำฟาร์มแกะเจริญรุ่งเรืองราว ค.ศ. 1900 ความสำคัญด้านภูมิรัฐศาสตร์ของเมืองทำให้เมืองยังคงมีความสำคัญด้านการทหารในคาบสมุทรแอนตาร์กติก ในศตวรรษที่ 20 และ 21

**อ้างอิง**
หมวดหมู่:เมืองหลวงทางวัฒนธรรมของอเมริกา
หมวดหมู่:เมืองในประเทศชิลี
หมวดหมู่:แคว้นมากายาเนส
ซีฟอสสปีด

ซีฟอสสปีด (cFosSpeed) คือโปรแกรมที่ใช้เทคนิค Traffic shaping สำหรับระบบปฏิบัติการไมโครซอฟท์ วินโดวส์ โดยโปรแกรมนี้จะช่วยเพิ่มอัตราการโอนถ่ายข้อมูลระหว่างอินเทอร์เน็ตให้สูงขึ้น และโปรแกรมจะผนวกตนเองเข้ากับไดร์เวอร์ เพื่อทำการวิเคราะห์ชุดข้อมูล เพื่อการเชื่อมต่อที่มีประสิทธิภาพ โปรแกรมนี้จึงถูกใช้งานอย่างแพร่หลายและเป็นที่นิยม ในแวดวงผู้เล่นเกมส์ออนไลน์ บิตทอร์เรนต์และระบบโทรศัพท์ผ่านอินเทอร์เน็ตอย่าง VOIP

**หลักการทำงาน**
โปรแกรม cFosSpeed จะใช้เทคนิค traffic shaping โดยโปรแกรมจะทำการแบ่งชุดของข้อมูล ตามระดับความสำคัญต่างๆ ซึ่งจะแบ่งตามกฎต่างๆ ซึ่งสามารถตั้งค่าได้โดยผู้ใช้งาน ดังนั้น อัตราการจราจรของข้อมูลสามารถจัดลำดับความสำคัญด้วยชื่อโปรแกรม ผ่าน Layer-7 protocol
ส่วนการเชื่อมต่อออกไปนั้นก็จะถูกจัดระเบียบแต่ละชุดข้อมูลให้เหมาะสม และนำมาจัดลำดับความสำคัญ เพราะฉะนั้น จึงได้การเชื่อมต่อที่มีประสิทธิภาพสูงสำหรับข้อมูลที่ความสำคัญและใช้เวลาน้อยลง
cFosSpeed ยังช่วยลดความความแออัดภายในระบบเครือข่าย สำหรับการดาว์โหลดเพื่อช่วยให้ผู้ส่งข้อมูลสามารถส่งข้อมูลมากๆได้ภายในครั้งเดียว
นอกจากนี้ โปรแกรมยังมีตัวกรองแพ็กเกตและยังมีการจำแนกการจราจรเพื่อให้ผู้เชี่ยวชาญให้จำแนกได้อย่างง่ายดาย

**ซอฟต์แวร์ที่คล้ายกัน**
 NetLimiter- TrafficShaperXP

**อ้างอิง**
หมวดหมู่:ประสิทธิภาพเครือข่าย
หมวดหมู่:ซอฟต์แวร์เครือข่ายที่ใช้พื้นฐานจากอินเทอร์เน็ตโพรโทคอล
แดรกคิวลา (ภาพยนตร์)

แดรกคิวลา (อังกฤษ: Dracula / Bram Stoker's Dracula)  เป็นหนังสยองขวัญ พ.ศ. 2535 เรื่องรัก ๆ ใคร่-โกธิค. กำกับและร่วมอำนวยการสร้างโดย:ฟรานซิส ฟอร์ด คอปโปลา นั่นก็ขึ้นอยู่กับนวนิยาย แดรกคิวลา. 

**นักแสดง**

**การอ้างอิง**

**ลิงก์จากภายนอก**
 แดรกคิวลา
หมวดหมู่:ภาพยนตร์ที่ออกฉายในปี พ.ศ. 2535
หมวดหมู่:ภาพยนตร์ที่ถ่ายทำในประเทศสโลวาเกีย
หมวดหมู่:ภาพยนตร์ที่มีฉากในประเทศอังกฤษ
หมวดหมู่:ภาพยนตร์อเมริกัน
วัดพระเขี้ยวแก้ว

วัดศรีทัลฒามัลลิกาววิหาร (ශ්‍රී දළදා මාළිගාව) หรือวัดพระเขี้ยวแก้วเมืองกัณฏิ เป็นวัดในพระพุทธศาสนานิกายเถรวาท (สยามวงศ์) ตั้งอยู่ริมทะเลสาบกัณฏิ เมืองกัณฏิ ประเทศศรีลังกา เป็นวัดที่ประดิษฐานพระเขี้ยวแก้วเบื้องต่ำขวาของพระพุทธเจ้า และมีส่วนให้เมืองกัณฏิได้รับการขึ้นทะเบียนเป็นแหล่งมรดกโลกของยูเนสโก
วัดพระเขี้ยวแก้ว สร้างโดยพระเจ้าวิมลธรรมสุริยะที่ 1 พระมหากษัตริย์ในราชวงศ์สุดท้ายของประเทศศรีลังกา ในปี พ.ศ. 2138 โดยตัววัดตั้งอยู่ในพื้นที่ ๆ เคยเป็นส่วนหนึ่งของพระราชวังโบราณ เนื่องจากความเชื่อของชาวสิงหลที่เชื่อว่าผู้ที่รักษาพระเขี้ยวแก้วไว้ย่อมถือว่ามีสิทธิชอบธรรมในการเป็นปกครองอาณาจักรมาแต่โบราณ
ปัจจุบันวัดพระเขี้ยวแก้ว เป็นวัดที่อยู่ในความดูแลของพระมหาสังฆนายก สยามวงศ์ ซึ่งมีอยู่สองฝ่าย คือ ฝ่ายมัลลวัตตะ (คามวาสี) และอัสคิริยะ (อรัญวาสี) ซึ่งจะแบ่งกันปกครองรักษาพระเขี้ยวแก้วสลับกันทุกปี โดยพระเขี้ยวแก้วประดิษฐานในพระสถูปประดับอัญมณีขนาดใหญ่ซ้อนกันหลายชั้น ภายในพระคันธกุฎีวิหารที่มีการป้องกันรักษาเข้มงวดทั้งจากกองกำลังทหารซึ่งประจำการที่วัดและพระสงฆ์ ซึ่งพระสงฆ์จะกระทำพุทธบูชาเป็นประจำทุก ๆ วันในช่วงเช้า เที่ยง และเย็น

**อ้างอิง**

**ดูเพิ่ม**
 พระเขี้ยวแก้ว

**แหล่งข้อมูลอื่น**
  2 = พระเขี้ยวแก้ว โดย พระบาทสมเด็จพระจุลจอมเกล้าเจ้าอยู่หัว 
หมวดหมู่:สถานที่แสวงบุญของชาวพุทธในดินแดนพุทธภูมิ
หมวดหมู่:วัดในประเทศศรีลังกา
เรฟ (แก้ความกำกวม)

เรฟ อาจหมายถึง- เรฟ (Rave), ชนิดของงานเต้นรำ
**ดนตรีเรฟ (Rave music), เพลงสำหรับเต้นรำ
*เรฟ ผจญภัยเหนือโลก (Rave Master), แฟรนไชส์​​อะนิเมะและมังงะของฮิโระ มาชิม่า
*เดอะเรฟ (The Rev), อดีตมือกลองและนักร้องประสานแห่งวงเออเวนจ์ เซเวนโฟลด์
ไรอัน เบอร์ทรันด์

ไรอัน ดอมินิก เบอร์ทรันด์ (Ryan Dominic Bertrand) เป็นอดีตนักฟุตบอลชาวอังกฤษ โดยเล่นในตำแหน่งแบ็กซ้ายให้แก่เลสเตอร์ซิตี สโมสรในพรีเมียร์ลีกเป็นสโมสรสุดท้าย
ไรอัน เป็นแบ็กซ้ายจอมบุก มีความเร็ว เคยเล่นเป็นปีกมาก่อน เขาย้ายมาเมื่อเดือนกรกฎาคมปี 2005 จากจิลลิงงัม ด้วยค่าตัวเริ่มต้นที่ 125,000 ปอนด์ และจะเพิ่มขึ้นตามความก้าวหน้าของเขา
เขาเซ็นสัญญาอาชีพในเดือนสิงหาคมปี 2006 และไปทัวร์อเมริกากับทีมชุดใหญ่ในช่วงหน้าร้อนปีนั้น ก่อนจะติดทีมชาติอังกฤษชุดยู 19 ในเดือนกันยายนปี 2006 จากนั้นเขาก้าวขึ้นมาเป็นตัวหลักในชุดยู 21 ได้
เขาถูกยืมตัวไปเล่นให้ทีมอื่นเป็นส่วนมากในช่วง 2 ฤดูกาลครึ่งที่ผ่านมา และได้เก็บเกี่ยวประสบการณ์มากมายในทีมชุดใหญ่
เขาเริ่มเล่นให้บอร์นมัทในลีกวันฤดูกาล 2006/07 แต่ไรอันพลาดการลงเล่นในช่วง 2 เดือนสุดท้ายของฤดูกาลเนื่องจากม้ามแตกในการเล่นให้ทีมสำรองของเชลซี
เขากลับมาเล่นในส่วนที่เหลือของปี 2007 กับโอลดัมแอทเลติกในลีกวัน และในเดือนมกราคม 2008 เขาขยับขึ้นดิวิชันมาเล่นกับนอริชซิตีนาน 18 เดือน ลงสนาม 60 นัด แต่ทีมจบด้วยการตกชั้น
ไรอันถูกยืมตัวไปเล่นให้เรดิงทั้งฤดูกาลเมื่อปีก่อน โดยพลาดการลงสนามในลีกเพียง 2 นัดเท่านั้น เขากำลังจะลงสนามในลีกครบ 150 เกม และได้มีส่วนร่วมในช่วงพรีซีซันกับเชลซีเป็นครั้งแรกตั้งแต่ปี 2006 ช่วงต้นเดือนสิงหาคม เขาเซ็นสัญญายืมตัวไปเล่นให้นอตทิงแฮมฟอเรสต์จนถึงปีใหม่ เขาเป็นตัวหลักในทีมแชมเปียนชิปที่กำลังลุ้นเลื้อนชั้น โดยเป็นตัวจริง 19 เกม
ตั้งแต่เดือนมกราคมปี 2011 ด้วยการที่ปาตริก ฟัน อานฮอลต์ ออกไปเล่นแบบยืมตัว ไรอันเลือกอยู่กับเชลซีเพื่อเป็นตัวสำรองของแอชลีย์ โคล และได้ลงเล่นในลีกครั้งแรกในฐานะตัวสำรองในเกมกับเบอร์มิงแฮมเมื่อเดือนเมษายน

**เกียรติประวัติ**
	เชลซี
*FA Cup: 2011–12
*UEFA Champions League: 2011–12
*UEFA Europa League: 2012–13
เซาแทมป์ตัน
*EFL Cup รองชนะเลิศ: 2016–17
เลสเตอร์ซิตี
*FA Community Shield: 2021

**อ้างอิง**

**แหล่งข้อมูลอื่น**
 name=Ryan Bertrand-  Chelsea profile-  Premier League profile date=2012-10-02 -  BBC Sport profile date=2012-12-09 -  SkySports profile date=2012-03-24 
หมวดหมู่:นักฟุตบอลชาวอังกฤษ
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นสโมสรฟุตบอลนอริชซิตี
หมวดหมู่:ผู้เล่นสโมสรฟุตบอลเซาแทมป์ตัน
หมวดหมู่:ผู้เล่นสโมสรฟุตบอลเลสเตอร์ซิตี
หมวดหมู่:ผู้เล่นในพรีเมียร์ลีก
หมวดหมู่:นักฟุตบอลในโอลิมปิกฤดูร้อน 2012
หมวดหมู่:กองหลังฟุตบอล
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:นักกีฬาจากลอนดอน
หมวดหมู่:บุคคลจากลอนดอนโบโรซัดเดิร์ก
หนูฟาน

หนูฟาน (Rajah rat, Spiny rat, สกุล: Maxomys) เป็นสกุลของสัตว์เลี้ยงลูกด้วยนมขนาดเล็กสกุลหนึ่ง ในอันดับสัตว์ฟันแทะ (Rodentia) ใช้ชื่อวิทยาศาสตร์ว่า Maxomys จัดอยู่ในวงศ์ Murinae ในวงศ์ใหญ่ Muridae
หนูฟาน มีลักษณะทั่วไปเหมือนกับหนูในสกุล Rattus คือ หนูที่พบได้ตามบ้านเรือนทั่วไป มีขนาดปานกลางถึงขนาดเล็ก พบได้ทั่วไปในหลากหลายภูมิประเทศในภูมิภาคเอเชียตะวันออกเฉียงใต้ ทั้งในบ้านเรือน, ชุมชนใกล้ชายป่า, ป่าทึบ, ป่าละเมาะ หรือพื้นที่เกษตรกรรม เช่น นาข้าว หรือยุ้งฉาง
ในอดีต หนูฟานเคยถูกจัดให้เป็นสกุลย่อยของสกุล Rattus แต่ปัจจุบันได้ถูกจัดให้เป็นสกุลของตนเองร่วมกับสกุล Niviventer และสกุล Leopoldamys โดยนักอนุกรมวิธานในปี ค.ศ. 1979
หนูฟาน ในปัจจุบันได้มีการอนุกรมวิธานไว้ 17 ชนิด  (ดูในตาราง) โดยมี 2 ชนิดที่พบได้ในประเทศไทย คือ หนูฟานเหลือง (M. surifer) และหนูฟานสีน้ำตาล (M. rajah)

**อ้างอิง**

**แหล่งข้อมูลอื่น**
หมวดหมู่:วงศ์ย่อยหนู